Document ID: 32002D0812

Odločba Sveta
z dne 3. oktobra 2002
o določitvi v skladu z Direktivo 2001/18/ES Evropskega parlamenta in Sveta oblike povzetka informacij v zvezi z dajanjem v promet gensko spremenjenih organizmov kot proizvodov ali v proizvodih
(2002/812/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in o razveljavitvi Direktive 90/220/EGS [1] ter zlasti člena 13(2)(h) Direktive,
ob upoštevanju predloga Komisije,
Ob upoštevanju naslednjega:
(1) V skladu z delom C Direktive 2001/18/ES je treba dati predhodno prijavo pristojnemu nacionalnemu organu o načrtovanem dajanju v promet gensko spremenjenih organizmov (v nadaljnjem besedilu GSO) ali njihovih kombinacij.
(2) Ta prijava med drugim vsebuje povzetek ustrezne dokumentacije, ki jo mora pristojni organ poslati pristojnim organom drugih držav članic in Komisiji in ki jo mora Komisija takoj objaviti. Povzetek mora biti sestavljen v skladu z določeno obliko.
(3) Ta oblika mora odražati potrebo po omogočanju čim širše izmenjave ustreznih informacij, predstavljenih na predpisan in enostavno razumljiv način, brez poseganja v to, da navedeni podatki ne morejo služiti kot osnova za oceno tveganja za okolje.
(4) Odbor, ustanovljen v skladu s členom 30(2) Direktive 2001/18/ES, se je dne 12. junija 2002 posvetoval in ni podal mnenja o predlogu Komisije za odločbo -
SPREJEL NASLEDNJO ODLOČBO:
Člen 1
Za namene priprave povzetka dokumentacije za predložitev pristojnemu nacionalnemu organu v skladu s členom 13(2)(h) Direktive 2001/18/ES prijavitelj uporabi obliko povzetka informacij, določeno v Prilogi k tej odločbi.
Člen 2
Ta odločba je naslovljena na države članice.
V Luxembourgu, 3. oktobra 2002

Labels: 20
0
3
7
12
15